Εισολκή θηλής

Εισολκή θηλής είναι μια κατάσταση όπου η θηλή, αντί να προεξέχει, εισέρχεται προς το εσωτερικό του μαστού, ολόκληρη ή εν μέρει. Σε ορισμένες περιπτώσεις, η θηλή προεξέχει προσωρινά εάν διεγερθεί. Η εισολκή θηλής μπορεί να εμφανιστεί τόσο σε γυναίκες όσο και σε άνδρες.

 Αιτίες 
Οι πιο κοινές αιτίες για την εισολκή θηλής είναι η εξής:

 Εκ γενετής
 Τραύμα από καταστάσεις όπως νέκρωση λίπους, ουλές ή χειρουργική επέμβαση
 Χαλάρωση ή πτώση του μαστού
 Καρκίνος του μαστού
 Καρκίνωμα
 Νόσος Paget
 Φλεγμονώδης καρκίνος του μαστού
 Μολύνσεις ή φλεγμονές του μαστού
 Εκτασία του μαστού
 Απόστημα
 Μαστίτιδα
 Γενετική τροποποίηση, όπως:
 Σύνδρομο Weaver
 Συγγενής διαταραχή γλυκοζυλίωσης τύπου 1Α και 1L
 Σύνδρομο Kennerknecht-Sorgo-Oberhoffer
 Γυναικομαστία
 Επαναλαμβανόμενες λοιμώξεις
 Φυματίωση

Οι πιο κοινές περιπτώσεις συγγενούς εισολκής θηλής (εκ γενετής) είναι καλοήθης και οφείλονται σε αδυναμία του ιστού να πολλαπλασιαστεί.

Εισολκή θηλής μπορεί επίσης να εμφανιστεί μετά από ξαφνική και σημαντική απώλεια βάρους.
 Βαθμοί εισολκής 
μικρογραφία| Εισολκή θηλών Γ΄ βαθμού σε 23χρονηΟι τρεις βαθμοί της εισολκής θηλής καθορίζονται από το πόσο εύκολα μπορεί να ανακτήσει τη θέση της η θηλή και από τον βαθμό ίνωσης που παρατηρείται στο στήθος, καθώς και από τη βλάβη που έχει προκαλέσει στους γαλακτοφόρους πόρους.

Η εισολκή Α΄ βαθμού αναφέρεται σε θηλές που μπορούν εύκολα να τραβηχτούν έξω, με πίεση των δακτύλων γύρω από τη θηλή και, στη συνέχεια, δεν επανέρχονται. Κατά την εισολκή Α΄ βαθμού, η θηλή διατηρεί τις προεξοχές της. Επίσης, οι θηλές ενδέχεται να επανεμφανιστούν χωρίς τη μεσολάβηση πίεσης. Οι γαλακτοφόροι πόροι συνήθως δεν κινδυνεύουν και ο θηλασμός δεν παρεμποδίζεται.

Κατά την εισολκή Β΄ βαθμού, η θηλή μπορεί να τραβηχτεί προς τα έξω, αλλά όχι τόσο εύκολα όσο στην εισολκή Α΄ βαθμού και επανέρχεται μετά τη λήξη της πίεσης. Ο θηλασμός είναι συνήθως δυνατός, αν και πιο δύσκολα τις πρώτες εβδομάδες μετά τη γέννα. Κατά την ιστολογική εξέταση, αυτές οι θηλές έχουν πλούσιες στρώσεις κολλαγόνου με πολυάριθμες δέσμες λείων μυών.

Κατά την εισολκή Γ΄ βαθμού, παρατηρείται σοβαρά ανεστραμμένη θηλή που σπάνια μπορεί να τραβηχτεί με το χέρι και η οποία απαιτεί χειρουργική επέμβαση για να επανέλθει. Οι γαλακτοφόροι πόροι συχνά συστέλλονται και ο θηλασμός είναι δύσκολος, αλλά όχι απαραίτητα αδύνατος. Με καλή προετοιμασία και βοήθεια, τα μωρά συχνά μπορούν να θηλάσουν και η παραγωγή γάλακτος δεν επηρεάζεται. Μετά τον θηλασμό, οι θηλές συχνά είναι λιγότερο ή καθόλου ανεστραμμένες. Οι γυναίκες με εισολκή θηλής Γ΄ βαθμού ενδέχεται επίσης να προσβληθούν από φλεγμονές, εξανθήματα ή προβλήματα στην υγιεινή των θηλών. Ο κύριος όγκος των μαλακών ιστών είναι ανεπαρκής στη θηλή.

 Εγκυμοσύνη και θηλασμός 
Οι γυναίκες με εισολκή θηλής μπορεί να διαπιστώσουν ότι οι θηλές τους επανέρχονται προς τα έξω προσωρινά ή μόνιμα κατά τη διάρκεια της εγκυμοσύνης ή ως αποτέλεσμα του θηλασμού. Οι περισσότερες γυναίκες με εισολκή θηλής που γεννούν μπορούν να θηλάσουν χωρίς επιπλοκές, αλλά ορισμένες ενδέχεται να αισθανθούν πόνο μεγαλύτερο του μέσου όρου κατά τις πρώτες προσπάθειες θηλασμού. Όταν μια μητέρα χρησιμοποιεί την κατάλληλη τεχνική θηλασμού, το βρέφος "γαντζώνεται" στην θηλαία και όχι στη θηλή, γι' αυτό και οι γυναίκες με εισολκή μπορούν να θηλάσουν χωρίς κανένα πρόβλημα. Ένα βρέφος που γαντζώνεται καλά μπορεί να καταφέρει να επαναφέρει της εισολκή θηλής. Η χρήση θήλαστρου ή άλλης συσκευής αμέσως πριν από το τάισμα μπορεί επίσης να βοηθήσει στην απομάκρυνση της εισολκής.

 Άλλες διορθωτικές μέθοδοι 
Άλλες μέθοδοι επαναφοράς της εισολκής είναι η τακτική διέγερση των θηλών ώστε να επανέλθουν σε προεξέχουσα κατάσταση, έτσι ώστε σταδιακά να χαλαρώσει ο ιστός της θηλής. Ορισμένα ερωτικά βοηθήματα που έχουν σχεδιαστεί για τη διέγερση των θηλών ενδέχεται επίσης να προκαλέσουν την επαναφορά τους για κάποιο διάστημα. Έχουν επίσης σχεδιαστεί ειδικές συσκευές για να τραβούν τις θηλές προς τα έξω, συχνά για την προετοιμασία του θηλασμού.

 Παραπομπές 

 Εξωτερικοί σύνδεσμοι 

 Φλεγμονώδης Καρκίνος του Μαστού

Κατηγορία:Μαστός